[bookmark: _GoBack]L I G J
Nr.7842, datë 7.7.1994

PËR FALJEN E DETYRIMEVE TË VITIT 1992 DHE 1993 TË BASHKËSIVE EKONOMIKE NDAJ BUXHETIT TË SHTETIT

Në mbështetje të neneve 13 dhe 16 të ligjit nr.7491, datë 29.4.1991 “Për dispozitat kryesore kushtetuese”, me propozim të Këshillit të Ministrave, 

KUVENDI POPULLOR
I REPUBLIKËS SË SHQIPËRISË

V E N D O S I :

Neni 1

Të falen detyrimet që kanë bashkësitë ekonomike të Albpetrolit, KESH-it, Albkromit dhe Albbakrit ndaj buxhetit të shtetit për akcizën dhe tatimin mbi qarkullimin, të pashlyera deri më datën 31.3.1994 dhe që i përkasin viteve 1992-1993.

Neni 2

Për detyrimet e falura bashkësitë ekonomike të bëjnë rregullimet në kontabilitet, duke i sistemuar ato me kapitalin themelor.

Neni 3

Ky ligj hyn në fuqi menjëherë.

Shpallur me dekretin nr.890, datë 14.7.1994 të Presidentit të Republikës së Shqipërisë, Sali Berisha.


